Guillerme

Guillerme é un nome propio masculino galego. A súa orixe é o gótico *wiljia ‘vontade, desexo; pracer, satisfacción’ e *hilms ‘helmo, casco’. Polo tanto pode traducirse como "protector voluntarioso". En galego tamén ten as variantes Guillén ou Guillelme, sendo esta última a forma maioritaria en Galicia na Idade Media.

En xaneiro de 2023 existían 50 varóns en Galicia co nome Guillerme, cunha media de idade de 26,7 anos,Nome Guillerme na Web do Instituto Galego de Estatística 16 co nome Guillén, cunha media de idade de 13,7 anosNome Guillén na Web do Instituto Galego de Estatística e 6 co nome Guillelme, cunha media de idade de 44,1 anos.Nome Guillelme na Web do Instituto Galego de Estatística

 Historia do nome 
Fíxose moi popular en lingua inglesa logo da conquista normanda de 1066, e seguiu séndoo durante toda a Idade Media e na era moderna. O equivalente moderno en alemán é Wilhelm. A súa variante feminina é Guillermina.

O nome está rexistrado na documentación galega dende o século X.

 Santoral 
San Guillerme (Vercelli, 1085 - Goleto, actual Sant'Angelo dei Lombardi, 25 de xuño de 1142), tamén coñecido coma san Guillerme abade, foi un freire fundador de mosteiros e comunidades, entre eles a congregación de Montevergine (Monte Virxe). Venerado como santo pola Igrexa católica, a súa festividade celébrase o 25 de xuño.

 Guillerme noutras linguas 

 Alemán: Wilhelm / Willi / Wim (hip.)
 Árabe: غييرمو - Gīyermū
 Aragonés: Guillem / GuillénEDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014. 
 Armenio: Գուլիելմոս - Goulielmós
 Asturiano: Guillermo / Guillelmo
 Bretón Gwillou / Gwilherm
 Castelán: Guillermo
 Catalán: Guillem
 Checo: Vilém
 Chinés: 威廉- Wēi Lián, 吉列爾莫 jí liè ěr mò
 Escocés: Uilleam
 Eslovaco: Viliam
 Esloveno: Viljem
 Esperanto: Vilhelmo
 Éuscaro: Gillermo / Gillelmo / Gillelm	/ Gilen / Gilem
 Francés: Guillaume
 Frisón: Jelle
 Friulano: Guilhelm / Guilhem
 Galés: Gwilym
 Grego: Γουλιέλμος - Gouliélmos
 Hebreo: ויליאם - Vylyam
 Húngaro: Vilmos
 Inglés: Bill (hip.) / Willie / Will / William
 Irlandés: Uilliam, Liam
 Italiano: Guglielmo
 Latín: Gulielmus
 Manx: Illiam
 Neerlandés: Wilm / Willem
 Occitano: Guilhem
 Portugués: Guilherme
 Ruso: Вильгельм - Vil'gel'm
 Serbio: Вилим / Vilim
 Sueco: Vilhelm
 Xaponés: ウィリアム- Uiriamu
 Yiddish: װ ֶעלװ ֶעל - Velvel

 Notas 

 Véxase tamén 
 Outros artigos 
 Lista de nomes masculinos en galego
 Lista de nomes masculinos galegos máis comúns
 Ligazóns externas 
 Guía de nomes galegos. Nomes masculinos Real Academia Galega

Categoría:Nomes masculinos de orixe xermánica
Categoría:Nomes masculinos galegos